Dalam bidang muzik popular, **indie** ialah istilah yang digunakan untuk menghuraikan kebebasan dari label rakaman komersil terbesar serta pendekatan buat sendiri dan bebas dalam rakaman dan penerbitan muzik. Istilah *indie* berasal dari perkataan Inggeris "*independent*" (bebas), oleh itu pemuzik indie juga dikenali sebagai **pemuzik bebas**.

Label-label bebas ini dikenali kerana bersungguh-sungguh meminimumkan kawalan dan pengaruh terhadap artis-artis yang diwakilinya, iaitu mengelakkan amalan merapikan artis seperti yang dilakukan label rakaman terbesar. Artis-artis yang bernaungkan label indie biasanya lebih tertumpu pada penerbitan karya muzik bermutu daripada mengejar kekayaan atau kenamaan semata-mata. Artis-artis ini menghasilkan muzik luar biasa kerana tidak dihalang oleh label rakaman.

Label rakaman bebas
-------------------

Label-label bebas panjang sejarahnya dalam memupuk perkembangan dalam muzik popular sejak zaman selepas perang di Amerika Syarikat yang diterajui label-label seperti Sun Records, King Records, Stax, dsb.

Pada 1950-an dan 1960-an di United Kingdom, syarikat-syarikat rakaman utama begitu berkuasa pengaruhnya hinggakan label-label bebas sukar bernafas. Terdapat sebilangan penerbit British yang melancarkan label bebas sebagai saluran keluar untuk karya-karya dan artis-artis kegemaran mereka, tetapi kebanyakan besarnya gegal mencuri tumpuan di peringkat komersil ataupun ditelan oleh label terbesar.

Zaman *punk rock* menyaksikan label-label bebas tumbuh bagai cendawan. UK Indie Chart disusun buat kali pertama pada tahun 1980, manakala pengedaran muzik bebas menjadi lebih teratur mulai akhir 1970-an.

Pada akhir 1980-an, label Sub Pop yang bertapak di Seattle menjadi pusat persada muzik *grunge*. Pada akhir 1990-an dan 2000-an, berikutan kebangkitan fail mp3 dan tapak muat turun digital seperti iTunes yang mengubah wajah industri rakaman, timbulnya persada muzik *Neo-soul* scene dari dunia *soul* bawah tanah di London, NYC, Philadelphia, Chicago dan L.A. kesan tumpuan berat sebelah label-label utama dan radio komersil terhadap pemasaran, promosi dan penyiaran muzik pop dan hip-hop ketika ini.

Artis bebas dan teknologi
-------------------------

Teknologi Internet membolehkan para artis memperkenalkan muzik mereka kepada orang ramai pada kos rendah tanpa terpaksa bersekutu dengan label rakaman utama. Reka bentuk perisian muzik digital menggalakkan penemuan muzik baru. Laman-laman mana yang lebih berisi pustaka lagunya adalah yang paling berjaya, sekaligus membuka banyak peluang untuk pemuzik indie memperluaskan karya. Royalti dari perkhidmatan digital terbukti sebagai punca pendapatan yang penting. Jika seseorang artis sudah membiayai rakaman, pembuatan dan promosi albumnya, maka sedikit sahajanya kos tambahan untuk mengedarkan muzik artis bebas ini di Internet. Perkhidmatan digital menawarkan peluang mendedahkan artis kepada peminat baru, sekaligus meningkatkan jualan melalui peruncit di Internet. Artis-artis juga boleh mengeluarkan muzik dengan lebih kerap dan lebih cepat di Internet. Tambah lagi, artis juga boleh memilih untuk mengeluarkan bahan-bahan edisi terhad, habis dijual, atau *live* yang terlalu mahal untuk diterbitkan dengan cara lama.

Menyertai label utama atau kekal bebas
--------------------------------------

Sesetengah pemuzik enggan menyertai label utama walaupun diberi peluang. Begitu juga, ada yang memilih untuk menjadi indie selepas berpengalaman di label utama, contohnya pemain piano Bradley Joseph. Sebagai artis bebas, perniagaan itu membimbangkan sekali dan boleh bermaharajalela jika tidak terkawal, kata Joseph. "Ramai pemuzik tidak menghayati perniagaan. Anda cuma perlu mahir dalam kedua-dua bidang. Anda harus memahami penerbitan. Anda haris memahami cara mencari rezeki, permintaan pasaran, dan cara-cara menyerlahkan bakat anda."

Sekiranya beralih ke label utama, tidak semestinya terjamin kejayaan pemuzik. Hanya 10% CD keluaran label utama mampu menguntungkan label. Seseorang artis boleh memperoleh pendapatan dari menerbitkan dan memasarkan CD sendiri daripada menyertai label utama. Namun begitu, label bebas yang berdaya kreatif tidak semestinya lumayan. Label-label bebas biasanya terdiri daripada seorang dua pengendali yang tiada bantuan dari luar dan berpejabat kecil. Kekurangan sumber amat menyukarkan artis mencari rezeki dari jualan semata-mata. 

Seseorang artis yang ingin mendapatkan perhatian label utama boleh melancarkan label bebas sendiri. Label bebas yang berjaya dengan reputasi muzik yang kukuh mudah menarik label utama. Label utama bergantung pada label bebas untuk mengikuti perkembangan dunia muzik yang berubah tanpa henti. Label-label bebas terbukti keberkesannya dalam mencari bakat baru dan mempopularkan genre-genre khusus.

Tiga langkah utama untuk seseorang artis mencari pendapatan ialah urus janji rakaman, jelajah, dan hak penerbitan.

### Kontrak label utama

Kebanyakan artis label utama memperoleh royalti pada kadar 10-15%, tetapi sebelum menerima apa-apa royalti, artis mesti melangsaikan semua hutang label mereka, iaitu perbelanjaan boleh tutup yang timbul dari kos-kos seperti pembungkusan dan seni album, sokongan jelajah, dan pembikinan video, di samping juga bayaran pendahuluan artis berupa pinjaman yang membolehkan artis mendapatkan wang untuk menampung kehidupan dan proses perakaman sehingga hasil rakamannya dikeluarkan. Bagaimanapun, sebelum boleh meraih royalti, bayaran pendahuluan itu mesti dibayar balik sepenuhnya kepada label rakaman. Memandangkan hanya artis-artis paling berjaya sahaja yang dapat menutup kos penerbitan dan pemasaran, bagi artis yang tidak berjaya pula, hutangnya terpaksa dibawa ke album seterusnya, tiadanya royalti bagi mereka.

### Kontrak label bebas

Kontrak label bebas biasanya berupa kontrak yang ditawarkan oleh label utama kerana serupa dari segi tanggungan yang harus ditentusahkan sebelum menaungi seseorang artis. Cuma adanya sedikit perbezaan, biasanya mengenai royalti. Lazimnya, label-label bebas menawarkan peratusan royalti lebih tinggi kerana kos penerbitan biasanya amat rendah berbanding label utama, seperti kurang tumpuan kepada pemasaran dan sebagainya.

### Penerbitan

Jika seseorang artis atau kumpulan muzik menulis karya sendiri, maka penerbitan boleh menjadi salah satu cara terbaik untuk meraih keuntungan, dan juga antara sebilangan kecil kaedah mencari rezeki yang terjamin bagi para artis. Jelajah gig dan konsert tidak pasti menjana duit kerana ada kemungkinan tiada sesiapa yang ingin menghadiri persembahannya. Undang-undang hak cipta asas melindungi penggubah muzik dengan memberikan hak eksklusif kepada mereka untuk membenarkan penghasilan semula, pengedaran, atau persembahan karya-karya mereka, atau sebaliknya. Kebanyakan pendapatan penerbitan artis timbul dari hak mekanik dan persembahannya. Hak mekanik meliputi penghasilan semula lagu dalam rakaman. Dalam sesebuah kontrak am antara pemuzik dan labelnya, pihak label diwajibkan oleh undang-undang untuk membayar penggubah pada kadar yang tertentu bagi setiap lagu semata-mata untuk menggunakan karya terbabit dalam rakaman yang dikomersilkan. Bagi hak persembahan pula, hak cipta lagu meliputi setiap kali lagu tersebut berkumandang di radio dan televisyen.

Dewasa ini, Internet semakin pesat mencipta kaedah penerbitan baru untuk pemuzik bebas. Wujudnya perkhidmatan-perkhidmatan pengedaran muzik indie melalui Internet dengan berbagai-bagai kaedah pembayaran, yang membolehkan para artis mencapai audiens yang lebih luas daripada biasa.

Lihat juga
----------

* Muzik bawah tanah

Catatan
-------

1. 1 2 3  Rogan, Johnny (1992) "Introduction" in *The Guinness Who's Who of Indie and New Wave Music*, Guinness Publishing, ISBN 0-85112-579-4
2. ↑  Lazell, Barry (1997) "Indie Hits 1980-1989", Cherry Red Books, ISBN 0-9517206-9-4
3. ↑  Leyshon, Andrew, et al. "On the Reproduction of the Music Industry After the Internet." *Media, Culture, and Society*, Vol. 27. 177-209.
4. ↑  "An Independent's Guide to Digital Music."  Diarkibkan 2010-01-02 di Wayback Machine.
5. ↑  Wheeler, Fred (2002). "Interview with Bradley Joseph". Indie Journal (archived page of indiejournal.com). Dicapai pada 2006-12-21.
6. ↑  Polta, Anne (2007-02-08). "Continuing Journey: Bradley Joseph sustains music career with songwriting, recording". West Central Tribune (wctrib.com) (Minnesota, U.S.). Diarkibkan daripada yang asal pada 2008-03-29. Dicapai pada 2007-02-18. Check date values in: `|date=` (bantuan)
7. ↑  Sherrard, Stephen. "Record Deals Versus Independent Releases."  Diarkibkan 2006-03-24 di Wayback Machine.
8. ↑  Haverty, Neil. "Arts Funding for Whom? Indie Labels Starve While Government Support Rewards Success."  Diarkibkan 2007-02-09 di Wayback Machine.
9. ↑  Knab, Christopher and Bart Day. "Deals that Await Successful Independent Music Labels." .
10. ↑  "New Songwriter/Publishing Mechanical Royalties for 2006." .
11. ↑  ""IndieMundo.Com About Page"". Diarkibkan daripada yang asal pada 2009-12-06. Dicapai pada 2009-11-25.

Rujukan
-------

* Imhorst, Christian: The 'Lost Generation' of the Music Industry, published under the terms of the GNU Free Documentation License 2004
* Toomey, Jenny (November 15, 1999). "Future Prospects for Music and Technology: Musictech's Ben Morgan on the Paradigm Shift in Music Consumption". Diarkibkan daripada yang asal pada 2006-07-01. Dicapai pada 2009-11-25.
* Leyshon, Andrew; dll. (2005). "On the reproduction of the music industry after the internet". **27**. Media, Culture, and Society: 177–209. Explicit use of et al. in: `|author=` (bantuan); Cite journal requires `|journal=` (bantuan)
* "An Independent's Guide to Digital Music". Diarkibkan daripada yang asal pada 2006-04-27. Dicapai pada 2009-11-25.
* Hesmondhalgh, David (1999). "Indie: the institutional politics and aesthetics of a popular music genre". **13** (1). Cultural Studies: 34–61. Cite journal requires `|journal=` (bantuan)
* Leeds, Jeff (January 10, 2006). "Independent music on move with internet". International Herald Tribune. Diarkibkan daripada yang asal pada 2006-02-02. Dicapai pada 2009-11-25.
* Pfahl, Michael (August 6, 2001). "Giving away music to make money: independent musicians on the internet". **6** (8). First Monday. Cite journal requires `|journal=` (bantuan)
* Mansfield, Brian (May 20, 2004). "When Free is Profitable". USA Today.
* Ramsay, J.T. (April 4, 2006). "Live from the Witch Trials". www.pitchforkmedia.com. Diarkibkan daripada yang asal pada 2007-07-02. Dicapai pada 2009-11-25.
* Sherrard, Stephen (April 26, 2006). "Record Deals Versus Independent Releases". Diarkibkan daripada yang asal pada 2006-03-24. Dicapai pada 2009-11-25.
* Haverty, Neil (November 1, 2002). "Arts Funding for Whom? Indie Labels Starve While Government Support Rewards Success". Diarkibkan daripada yang asal pada 2007-02-09. Dicapai pada 2009-11-25.
* Knab, Christopher (2006). "Deals that Await Successful Independent Music Labels". Unknown parameter `|month=` ignored (bantuan)
* Friends, Stacey (October 2003). "Independent Labels: What's the Deal?". Performer.
* Friends, Stacey (November 2005). "Independent Label vs. Major Label Contracts". Performer.
* Ian, Janis (May 2002). "The Internet Debacle: An Alternative View". Performing Songwriter. Diarkibkan daripada yang asal pada 2007-05-09. Dicapai pada 2009-11-25.
* Andrews, Catherine (October 13 2006). "If it's cool, creative and different, it's indie". CNN. Text "" ignored (bantuan); Check date values in: `|date=` (bantuan)

| * l
* b
* s
Produksi bebas |
| --- |
| Bacaan | 
* Komik alternatif
* Manga alternatif
* Fanzine
* Webcomic
* Minicomic
	+ Co-ops
* Dōjinshi
	+ konvensyen
	+ pencetakan
	+ kedai
* Terbitan sendiri
* Persatuan akhbar amatur
* Akhbar kecil

 |
| Audio | 

|  |
| --- |
| 
* Muzik bebas
* Label rekod
	+ Netlabel
	+ Label sumber terbuka
* Radio
* Stesen
* Radio haram
* Muzik Dōjin
* Penjejak (MOD) muzik
* Muzik lo-fi
* Budaya kaset
* Podsafe

 |
| Alatan muzik | 
* Pengendali litar
* Alatan muzik eksperimen

 |

 |
| Video | 

|  |  |
| --- | --- |
| Amateur | 
* Filem rumah
* Filem amatur
* Pornografi amatur
* Filem peminat
* Machinima

 |
| Pakar | 
* Animasi bebas
* Pawagam Kesalahan
* Filem indie
* Filem eksploitasi
* Filem B
	+ Zaman Emas
	+ 50an
	+ 60-an–70-an
	+ 80-an–kini
* Filem Z
* Filem tengah malam
* Filem tiada bajet
* Filem Bawah Tanah
* Tampilan berganda

 |

 |
| Perisian | 

|  |
| --- |
| 
* Perisian percuma
* Perisian kongsi
* Perisian sumber terbuka
* Pengkodan Cowboy
* Pemecah
* Tampung tidak rasmi
* Adegan
* Demo (Adegan demo)

 |
| Permainan video | 
* Permainan indie
* Homebrew
* Fangame
* Dōjin ringan
* Permainan video sumber terbuka
* Mod
* Godam ROM

 |

 |
| Lain-lain | 
* Seni indie
* Seni surat
* Indie RPG
* Litar bebas (gusti)
* Stesyen TV bebas

 |
| * Makanan
* Minuman
 | 
* Minuman ringan bebas
* Penapaian sendiri
* Penapaian kecil-kecilan

 |
| General | 
* Reka bentuk indie
* Do it yourself (Etika DIY)
* Dōjin
* *Make* (majalah)
* Maker Faire

 |